Çox xoşagəlməz və narahatedici bir olay yaşadıq. Çanaqqaladakı şəhidliyə Azərbaycan adından əklili qoyduq, protokolda iştirak etdik, hər şey öz qaydasında gedirdi. Konkret olaraq xatirə lövhəsini yerinə qoymaq istəyəndə bizdən soruşdular ki, burada Azərbaycan səfirliyindən kim var? Təəssüflə demək istəyirəm ki, Türkiyədəki səfirimizin və konsulun arasında olan anlaşılmazlıqdanmı, kiminsə öz səlahiyyətlərini aşmasındanmı, yaxud laqeydlikdənmi, deyə bilmərəm, nəticədə çox böyük bir olay yaşandı. Bunu türk mətbuatı yazdı, internetdə, televiziyalarda göstərdilər. Biz heç bir halda bu xatirə lövhəsini qoymamış geri qayıda bilməzdik.